ད་ལྟ་དགོན་པ་འདིར་ཤར་འཇམ་དབྱངས་ལྷ་ཁང་དང་།ཤར་བླ་བྲང་ཕོ་བྲང་ནོར་བུ་གྲུ་འཛིན།ཤར་བླ་བྲང་ཆེན་མོའི་མགོན་ཁང་།ཚོགས་ཆེན་འདུ་ཁང་ཆེན་མོ་ཀ་བརྒྱ་མ་དང་།དུས་གསུམ་སངས་རྒྱས་ཀྱི་ལྷ་ཁང་དང་འབྲེལ་བའི་སྤྱི་བའི་མགོན་ཁང་།མཚན་ཉིད་གྲྭ་ཚང་གི་འདུ་ཁང་།གྲྭ་ཚང་ལྷ་མོའི་མགོན་ཁང་།གྲྭ་ཚང་པར་ཁང་།ས་འཛིན་འཇམ་དབྱངས་ཀུན་གཟིགས་ལྷ་ཁང་།གྲུབ་ཆེན་ཆོས་པ་རིན་པོ་ཆེའི་སྐུ་གདུང་ལྷ་ཁང་།འཇམ་དབྱངས་ཀུན་གཟིགས་ལྷ་ཁང་།བློ་བཟང་ལུང་རིགས་རྒྱ་མཚོའི་སྐུ་གདུང་ལྷ་ཁང་།དོན་ཡོད་ཞགས་པའི་ལྷ་ཁང་།རྒྱུད་པ་གྲྭ་ཚང་གི་འདུ་ཁང་།མགོན་ཁང་།རྗེ་ལྷ་ཁང་།དུས་འཁོར་གྲྭ་ཚང་གི་འདུ་ཁང་།སྦྱིན་སྲེག་ཁང་དང་འབྲེལ་བའི་དུས་འཁོར་བློས་བསླངས་ཁང་།མགོན་ཁང་།མཁན་ཆེན་བྱམས་ཁང་།སྒྲོལ་མའི་ལྷ་ཁང་།རྟ་མགྲིན་ལྷ་ཁང་།ཁ་སོ་ཚང་གི་པར་ཁང་ཆེན་མོ།བྲག་དཀར་སྒོམ་ཁང་།ཤར་བླ་བྲང་གཙོ་བྱས་པའི་ནང་ཆེན་སུམ་ཅུ་ཙམ་དང་།གྲྭ་ཤག་ཉིས་བརྒྱ་ལྷགདགོན་པའི་མདུན་གྱི་ཐང་ཆེན་སྟེང་གསེར་ཟངས་ལས་གྲུབ་པའི་སྒྲོལ་ལྗང་གི་སྐུ་འདྲ།བསྐོར་མཐར་དུ་མ་ཎི་གྲལ་རིང་།བསྐོར་མཐའི་ཤར་སྟོད་སྨད་བར་གསུམ་དུ་ཐར་མདོ་དང་།མ་ཎི།བཀའ་འགྱུར།གསང་བདག་འཁོར་ཆེན་བཅས་ཀྱི་འཁོར་ཆེན་ལྷ་ཁང་དང་བཅས་རྟེན་བཞེངས་ཀྱི་སྐོར་མང་པོ་ལེགས་གྲུབ་བྱུང་ཡོད་པ་མ་ཟད།བླ་སྤྲུལ་ཆེ་ཆུང་སུམ་ཅུ་ལྷགརེབ་གོང་གཙོས་མཚོ་སྔོན་གྱི་མགོ་ལོག་དང་།ཡུལ་ཤུལ་སྐྱེ་དགུ།ཁྲི་ཀཆབ་ཆ།མང་ར།རྐང་ཚ།ཐུན་རྫོང་།ཆུ་ལེན།དཔའ་རིས།གཅན་ཚ།བ་ཡན།རྡོ་སྦིས།གཞན་ཡང་ཀན་སུའུ་དང་།ཟི་ཁྲོན།ཀྲེ་ཅང་།ཐེན་ཅིན།ཏུང་པེ།ཧྲན་ཞིས་སོགས་ཞིང་ཆེན་དང་རྫོང་ཁག་མི་འདྲ་བ་ཉི་ཤུ་ལྷག་གི་ཡུལ་ཕྱོགས་ནས་ཕེབས་པའི་དགེ་འདུན་པ་ལྔ་བརྒྱ་ལྷག་བཞུགས།དེའི་ནང་གཞུང་ཆེན་བཀའ་པོད་ལྔ་མཐར་ཕྱིན་པའི་ལྷ་རམས་པ་དང་རབ་འབྱམས་པ་སོགས་ཀྱིས་མཚོན་པའི་དགེ་བའི་བཤེས་གཉེན་དང་།སྒྲུབ་པ་ཉམས་ལེན་ལ་གཅིག་ཏུ་གཞོལ་བའི་རྣལ་འབྱོར་བ་མང་པོ་བཞུགས།